ಚಂದ್ರಮುಖಿ ಬಸು

ಚಂದ್ರಮುಖಿ ಬಸು (ಪುಟ್ಟಿನೆ ೧೮೬೦ - ತೀರ್ನೆ ೩ ಫೆಬ್ರವರಿ ೧೯೪೪), ಡೆಹ್ರಾಡೂನ್ ಡ್ದ್ ಬತ್ತ್ನ ಬಂಗಾಳಿ ಆದಿತ್ತೆರ್. ಉಂದು ಆಗ್ರಾ ಬುಕ್ಕೊ ಔಧ್ ದ ಯುನೈಟೆಡ್ ಪ್ರಾಂತ್ಯೊಲೆಡ್ ಉಂಡು) ಬ್ರಿಟಿಷ್ ಇಂಡಿಯಾದ ಸುರುತ ರಡ್ಡ್ ಪೊಣ್ಣು ಪದವೀಧರೆರೆಡ್ ಒರ್ತಿ ಆದಿತ್ತೆರ್. ೧೮೮೨ಡ್, ಕದಂಬಿನಿ ಗಂಗೂಲಿನೊಟ್ಟುಗು, ಕಲ್ಕತ್ತಾ ವಿಶ್ವವಿದ್ಯಾಲಯೊಡ್ದ್ ಕಲಾ ಸ್ನಾತಕೋತ್ತರ (ಬಿ.ಎ.) ಪರೀಕ್ಷೆಡ್ ಉತ್ತೀರ್ಣರಾಯೆರ್. ೧೮೮೩ಡ್ ವಿಶ್ವವಿದ್ಯಾಲಯದ ಸಭೆತ ಪೊರ್ತುಡು ಅಕ್ಲೆನ ಔಪಚಾರಿಕ ಪದವಿಲೆನ್ ಕೊರ್ತೆರ್.ಲಂಡನ್ ವಿಶ್ವವಿದ್ಯಾಲಯ(ಎಸ್ಟೆಡ್.೧೮೨೬)೧೮೭೮ಡ್ ಕಲ್ಕತ್ತಾ ವಿಶ್ವವಿದ್ಯಾಲಯಗ್ ಖಾಲಿ ೫  ವರ್ಷಗ್ಲೆ ದುಂಬು ಪೊಣ್ಣುಲೆಗ್ ಪದವಿ ಕೊರೆರೆ ಸುರು ಮಲ್ತ್ಂಡ್.

 ಸುರುತ ಜೀವನ 
ಚಂದ್ರಮುಖಿ ಬಸು ಪುಟ್ಟುದುನೆ ಕ್ರಿಶ್ಚಿಯನ್ ಕುಟುಂಬಡ್.ಭುವನ್ ಮೋಹನ್ ಬೋಸ್ನ ಮಗಳು, ಆರ್  1880 ಡ್ ಡೆಹ್ರಾಡೂನ್ ಸ್ಥಳೀಯ ಕ್ರಿಶ್ಚಿಯನ್ ಶಾಲೆಡ್ ಸುರುತ ಕಲಾ ಪರೀಕ್ಷೆಡ್ ಉತ್ತೀರ್ಣರಾಯೆರ್.  ಆ ಪೊರ್ತುಡು ಬೆಥೂನ್ ಶಾಲೆಗ್ ಆರ್  ಸೇರೆರೆ  ಬಯಸಿಯೆರ್; ಹಿಂದೂ- ಅತ್ತಂದ್ನ  ಪೊನ್ನುಲೆನ್ ಸೇರ್ಸಾದಿಜೆರ್, ಬುಕ್ಕೊ ಐತ ಲೆಕ ಆರ್ ರೆವರೆಂಡ್ ಅಲೆಕ್ಸಾಂಡರ್ ಡಫ್ಸ್ ಫ್ರೀ ಚರ್ಚ್ ಇನ್ಸ್ಟಿಟ್ಯೂಷನ್ (ಇತ್ತೆ ಸ್ಕಾಟಿಷ್ ಚರ್ಚ್ ಕಾಲೇಜು ) ಡು ಸುರುತ ಕಲೆ (ಎಫ್.ಎ.) ಮಟ್ಟಡ್ ಸೇರೊಡಾನ್ಡ್.  1876 ಡ್, ಲಿಂಗದ ಬಗೆತ ತಾರತಮ್ಯದ ಅಧಿಕೃತ ನಿಲುವುದ ಕಾರಣ, ಆಳೆಗ್ ಎಫ್.ಎ. ಪರೀಕ್ಷೆಗ್ ಹಾಜರಾಯೆರೆ ವಿಶೇಷ ಅನುಮತಿನ್ ಕೊರೊಡಾನ್ಡ್.  ಆ ವರ್ಷ ಪರೀಕ್ಷೆಗೆ ಹಾಜರಾಯಿನ ಒರ್ತಿಯೆ ಪೊಣ್ಣು, ಆರ್ ಸುರುತ  ರಾಂಕ್ ದೆತ್ತೆರ್,ಆಂಡ ಆರ್ನ ಫಲಿತಾಂಶನ್  ಪ್ರಕಟಿಸಾವೊಲಿಯಾ ಪಂದ್  ನಿರ್ಧರಿಸಾಯೆರೆ ವಿಶ್ವವಿದ್ಯಾಲಯ ಸುಮಾರ್  ಸಭೆ ಮಲ್ಪೊಡಾಂಡ್. ಕದಂಬಿನಿ ಗಂಗೂಲಿ ಸುರು, ಚಂದ್ರಮುಖಿ ಬೋಸ್ ಆರ್  1876 ಡೇ  ಪ್ರವೇಶ ಪರೀಕ್ಷೆನ್ ಪಾಸಾತೆರ್, ಆಂಡಲಾ ವಿಶ್ವವಿದ್ಯಾನಿಲಯ ಅರೆನ್ ಯಶಸ್ವಿ ಅಭ್ಯರ್ಥಿಯಾದ್ ಸೇರ್ಸಾಯೆರೆ ನಿರಾಕರಿಸಾಂಡ್. 1878 ಡ್ ವಿಶ್ವವಿದ್ಯಾನಿಲಯದ ಬದಲಾಯಿನ ನಿರ್ಣಯ ಆಲೆಗ್ ಜಾಸ್ತಿ ಕಲ್ಪೆರೆ ಅವಕಾಶ ಮಲ್ತ್ ಕೊರ್ಂಡ್Manna, Mausumi, (2008) Women's Education through Co-Education: the Pioneering College in 175th Year Commemoration Volume. Scottish Church College, page 108.  ಆರ್ ತನ್ನ ಎಫ್.ಎ. ಪರೀಕ್ಷೆಡ್ ಪಾಸಾಯಿನೆರ್ದ್ ಬುಕ್ಕೊ, ಡಿಗ್ರಿ ಕೋರ್ಸ್‌ಗಾದ್ ಕದಂಬಿನಿ ಗಂಗೂಲಿನೊಟ್ಟಿಗೆ ಬೆಥೂನ್ ಕಾಲೇಜಿಗ್ ಪೊಯೆರ್.  ಪದವಿ ಆಯಿ ಬುಕ್ಕೊ, ಆರ್ 1884 ಡ್ ಕಲ್ಕತ್ತಾ ವಿಶ್ವವಿದ್ಯಾಲಯ ಬುಕ್ಕೊ ಬ್ರಿಟಿಷ್ ಸಾಮ್ರಾಜ್ಯರ್ದ್ ಎಂ.ಎ. ಪಾಸಾಯಿನ ಸುರುತ ಒರ್ತಿಯೆ ಪೊಣ್ಣು.

 ಕೆಲಸ 
ಆರ್ 1886ಡ್ ಬೆಥುನ್ ಕಾಲೇಜಿಡ್ ಉಪನ್ಯಾಸಕೆರಾದ್ ತನ್ನ ವೃತ್ತಿಜೀವನೊನು ಸುರು ಮಲ್ತೆರ್ (ಅವು ಇತ್ತೆಲಾ ಬೆಥುನ್ ಶಾಲೆದ ಭಾಗವಾದಿತ್ತ್ಂಡ್). ಕಾಲೇಜಿನ್ 1888ನೇ ಇಸವಿಡ್ ಶಾಲೆಡ್ದ್ ಬೇತೆ ಮಲ್ತೆರ್. ಆರ್ ಪ್ರಿನ್ಸಿಪಾಲ್ ಆಯೆರ್, ಅಂಚನೆ ದಕ್ಷಿಣ ಏಷ್ಯಾಡ್ ಒಂಜಿ ಪದವಿಪೂರ್ವ ಶಿಕ್ಷಣ ಸಂಸ್ಥೆದ ಸುರುತ ಮಹಿಳಾ ಮುಖ್ಯಸ್ಥೆ ಆಯೆರ್.

ಆರೋಗ್ಯ ಕಮ್ಮಿ ಆಯಿನೆಡ್ದಾವರ, ಆರ್ ೧೮೯೧ಡ್ ನಿವೃತ್ತರಾಯೆರ್ ಬುಕ್ಕೊ ಅರೆನ ಜೀವನದ ಒರಿನ ಭಾಗೊನು ಡೆಹ್ರಾಡೂನ್ ಡ್ ಕಳೆಯೆರ್.

 ಅಕ್ಕನಕುಲು 
ಅಲೆನ ರಡ್ಡ್ ಅಕ್ಕನಕುಲು ಬಿದುಮುಖಿ ಬುಕ್ಕೊ ಬಿಂದುಬಾಸಿನಿ ಅಕುಲುಲ ಪುದರ್ ಪೋಯಿನಕುಲು. ೧೮೯೦ಡ್ ಪದವಿ ಪಡೆಯಿನ ಬಿದುಮುಖಿ ಬೋಸ್ ಬುಕ್ಕೊ ವರ್ಜೀನಿಯಾ ಮೇರಿ ಮಿತ್ರಾ (ನಂದಿ) ಕಲ್ಕತ್ತಾ ಮೆಡಿಕಲ್ ಕಾಲೇಜ್ ಡ್ದ್ ಸುರುತ ಪೊಣ್ಣು ವೈದ್ಯಕೀಯ ಪದವಿ ಪಡೆಯಿನಕುಲೆಡ್ ಒರ್ತಿ. ಬುಕ್ಕೊ, ಬಿಂದುಬಾಸಿನಿ ಬೋಸ್ 1891ಡ್ ಕಲ್ಕತ್ತಾ ಮೆಡಿಕಲ್ ಕಾಲೇಜಿಡ್ದ್ ಪದವಿ ಪಡೆಯೆರ್.

 ಉಲ್ಲೇಕೊಲು 

 ಬಾಹ್ಯ ಕೊಂಡಿಲು 


 History of Scottish Church College